2020-ban Katar egy programot hirdetett mely alapján utazási költségeket fedeznek, szállást, meccsjegyeket, sőt költőpénzt is biztosítanak azon szurkolók számára akik megteremtik a hangulatot a stadionon belül. A katariak által kiválasztott személyeknek viszont vannak kötelezettségeik, így például megmondják nekik, hogy mikor énekeljenek, mikor tapsoljanak, sőt egyes beszámolók szerint „titkos ügynökként” is viselkedniük kell, és lejelenteniük ha valaki az ország imázsát rombolja a közösségi médiában. Ezek miatt sokan lemondták a szereplést, attól eltekintve, hogy milyen privilégiumokban részesültek volna.